स्वामी विवेकानन्द के आदर्शा ला आत्मसात करे युवा मन:मुख्यमंत्री भूपेश बधेल
मुख्यमंत्री श्री भूपेश बघेल ह मासिक रेडियों वार्ता लोक वाणी के छठवा कड़ी म प्रसारण म आज गंगापुर स्थित कन्या षिक्षा परिसर के छात्रावास म छात्रा अउ षिक्षिक मन के उत्साह संग सुनीन। मुख्यंमत्री श्री भूपेश बघेल ह लोकवाणी क छठवीं कडीं म सेवा अउ जनत के एक साल बिसय म सरकार के काम काज के संग उपलब्धि मन के बारे म बिस्तार ले बताईन। स्वामी विवेकानन्द के जयंती के अवसर म राजधानी रायपुर म 12 ले 14 जनवरी तक युवा महोत्सव के कार्यक्रम म बताईन । मुख्यमंत्री ह बताईन कि स्वामी विवेकानन्द छत्तीसगढ़ म दु बच्छर तक रहे हे। उनमन छत्तीसगढ़ म एक समय म सबले लम्बा समय तक रहेहे।
श्री बघेल ह कहिन कि स्मामी विवेकानन्द जी के विचार कोने एक धर्म ,जाति अउ सम्प्रदाय बर न हो के सब्बो मनखे के कल्याण बर हे । उन्कर विचार सर्वमान्य रद्दा दिखाने वाला हे। उनमन स्मामी विवेकानन्द के आदर्ष वाक्य ”उठो जागो और तब नहीं रूको जब तक लक्ष्य प्राप्त न हो जाए“ ल आज के जवान पीढ़ी के अपन अंतस म रखय के बात रखय। इखरे साथ स्वामी जी के अमेरिका के षिकागो म दे रहिस अद्बोधन के अध्ययन करेे के सलाह दीन।
मुख्यमंत्री ह लोकवाणी म छत्तीसगढ़ के अस्मिता अउ संस्कूति के अनुसार विकास के नवा अध्याय,खेल विकास प्रधिकरण के गठन , सिचाई विकास प्रधिकरण के गठन, कनिष्ठ कर्मचारी चयन बोर्ड के गठन , षिक्षाकर्मियों के चयन, सहायक प्राध्यापक मन के भर्ती ,माॅडल कालेज,नवा फार्मेसी महाविद्यालय के स्थापना,विद्या मितान के भर्ती,सीएसआर मद ले स्टेडियम के निर्माण,अनुसूचित जाति,जनजाति एवं मकजोर तबका के सर्वागीण विकास, कुपोषण से सीधा जंग, 20लाख रूपीया तक फोकट म ईलाज के सुविधा , नवा उदयोग नीति के संबंध म विस्तार जानकारी दिन । लोकवाणी के माध्यम ले स्कूली छात्र-छात्रा ल राज्य ष्षासन के योजना अउ अन्य महत्वपूर्ण निर्णय के जानकारी मिलथें। ये दौरान छात्रावास अधीक्षक सु़़श्री कीर्ति सिंह संग षिक्षिकाएं अउ बड संख्या म छात्रावास के छात्रा मन मौजुद रहिन।
मुख्यमंत्री श्री बघेल की अध्यक्षता में राष्ट्रीय एकता कन्वेंशन के लिए आयोजन समिति गठित
मुख्यमंत्री श्री बघेल की अध्यक्षता म राष्ट्रीय एकता कन्वेषन बर आयोजन समिती गठित राज ष्षासन कोती ले राष्ट्रीय एकता कन्वेंषन के बने सचालन अउ मार्गदषन बर मुख्यमंत्री श्री भूपेष बघेल के अध्यक्षता म आयोजन समिति गठित करे गे हे ।समिति म नगरीय प्रषासन मंत्री डाॅ.षिव कुमार डहरिया, वन मंत्री श्री मोहम्मद अकबर ,मुख्य सचिव श्री आर.पी.मंडल,मुख्यमंत्री के प्रमुख सचिव श्री गौरव दुविवेदी ,मुख्यमंत्री के सलाहकार श्री विनोद वर्मा ,प्रमुख सचिव श्री सुब्रत साहू,सचिव श्री सिद्धार्थ केामल परदेषी,श्री डी.डी.सिंह एवं डाॅ.कमलप्रीत सिंह सदस्य बनाए गे हे। जनसंपर्क विभाग के आयुक्त श्री तारन प्रकाष सिन्हा समिति के समन्वयक बनाए गए है।समिति गठन संबधी आदेष आज इहंा मंत्रालय के सामान्य प्रषासन कोती ले जारी करे गिस।
मुख्यमंत्री श्री भूपेश बघेल ह कहिन के प्रदेश सरकार कोति ले आम जनता के हित म करे गए काम मन के फलस्वरूप नगरीय निकाय आम चुनाव म ऐतिहासिक सफलता मिले हे। ये प्रदेश सरकार के एक साल के कार्यकाल के उपलब्धि ये। एकर श्रेय शहरी जनता के आशीर्वाद, सबके एकजुटता अऊ मेहनत ल जाथे। श्री बघेल आज राजनांदगांव नगर निगम के महापौर श्रीमती हेमा देशमुख के पदभार ग्रहण कार्यक्रम ल मुख्य अतिथि के आसंदी ले संबोधित करत रहिन। श्री बघेल ह स्थानीय पद्मश्री गोविंदराम निर्मलकर ऑडिटोरियम म आयोजित ये समारोह म नगर निगम राजनांदगांव के महापौर, अध्यक्ष अऊ पार्षद मन ल बधाई अउ शुभकामना देवत कहिन कि बड़े जीत बड़े उम्मीद घलोक लेके आथे। उम्मीद के बढ़े ले जिम्मेदारी घलोक बाढ़ जाथे।
समारोह म वन मंत्री अऊ जिला के प्रभारी श्री मोहम्मद अकबर, गृह मंत्री श्री ताम्रध्वज साहू, कृषि मंत्री श्री रविन्द्र चौबे, महिला अउ बाल विकास मंत्री श्रीमती अनिला भेंड़िया, राज्य सभा सांसद श्रीमती छाया वर्मा, विधायक खुज्जी श्रीमती छन्नी साहू, विधायक डोंगरगढ़ श्री भुनेश्वर बघेल संग बहुत अकन जनप्रतिनिधि सामिल होइन।
मुख्यमंत्री श्री भूपेश बघेल ह समारोह म महापौर श्रीमती हेमा देशमुख अऊ अध्यक्ष श्री हरिनारायण धकेता ल पदभार ग्रहण स्वरूप प्रमाण पत्र सौंपिन। सबो अतिथि मन ह अपन उद्बोधन म नगर निगम राजनांदगांव के पदाधिकारी मन अऊ पार्षद मन ल बधाई अउ शुभकामना दीन। महापौर श्रीमती हेमा देशमुख ह अपन स्वागत उद्बोधन म गढ़बो नवा छत्तीसगढ़ के तर्ज म गढ़बो नवा राजनांदगांव के नारा दीन। मुख्यमंत्री श्री बघेल ह अपन उद्बोधन म आगू कहिन कि छत्तीसगढ़ संत-महात्मा मन के जन्म भूमि अऊ कर्म भूमि ये। इही संत महात्मा मन के पुण्य प्रताप ले छत्तीसगढ़ शांतिप्रिय प्रदेश बने हुए हे। भाईचारा अऊ सामाजिक सद्भाव छत्तीसगढ़ के संस्कृति ये। श्री बघेल ह कहिन कि जिहां शांति हे, उहें विकास होथे। पाछू एक साल म छत्तीसगढ़ म हर वर्ग के विकास बर योजना बनाके काम करे गए हे। श्री बघेल ह कहिन कि ’गढ़बो नवा छत्तीसगढ़’ ध्येय वाक्य के पीछू हमर मंशा छत्तीसगढ़ के ढाई करोड़ जनता के उत्थान करे के हे। इहां के मनखे मन के स्वास्थ्य, रोजगार, आवास, शिक्षा अऊ भोजन के व्यवस्था करना ’गढ़बो नवा छत्तीसगढ़’ के मुख्य उद्देश्य हे। श्री बघेल ह कहिन कि छत्तीसगढ़ के 37 प्रतिशत लइका अऊ 41 प्रतिशत महिला मन कुपोषित श्रेणी म आथें। गरीब जनता बर भोजन के व्यवस्था करे बर हर परिवार ल राशन कार्ड के दायरा म लाए गए हे। मुख्यमंत्री ह कहिन कि गरीब तबका ल सुविधा देहे बिजली बिल हॉफ करे गए हे। उमन कहिन कि जब छत्तीसगढ़ म बिजली पैदा होथे त ये प्रदेश के जनता ल ये संसाधन के उचित लाभ मिलना ही चाही। मुख्यमंत्री श्री बघेल ह ये बेरा म छत्तीसगढ़ के चार चिन्हारी नरवा, गरवा, घुरवा अऊ बारी योजना म केन्द्रित पुस्तिका के विमोचन तको करिन।
वन मंत्री श्री मोहम्मद अकबर ह कहिन कि राज्य सरकार के योजना अऊ सबो के एकजुट प्रयास ले नगर निगम राजनांदगांव म शानदार सफलता मिले हे। प्रदेश सरकार ह गरीब मन के कल्याण बर जऊन काम करे हवन, वोखर परिणाम आज सबके आगू हे। गृह मंत्री श्री ताम्रध्वज साहू ह कहिन कि जनप्रतिनिधि मन ल एक स्पष्ट सोच के संग राजनांदगांव ल विकास के नवा मुकाम तक पहुंचाना हे। कृषि मंत्री श्री रविन्द्र चौबे ह कहिन कि मुख्यमंत्री शहरी स्लम स्वास्थ्य योजना अऊ वार्ड कार्यालय योजना पूरा सफलता ले चलत हे। महिला अउ बाल विकास मंत्री श्रीमती अनिला भेंड़िया ह कहिन कि नगर निगम के पदाधिकारि मन अऊ पार्षद मन ल जनता ह विश्वास के संग अपन प्रतिनिधि चुने हे। ओ मन ल ये विश्वास म खरा उतर के काम करना होही। राज्य सभा सांसद श्रीमती छाया वर्मा अऊ श्रीमती फूलो देवी नेताम ह घलोक ये बेरा म अपन विचार व्यक्त करिन। महापौर श्रीमती हेमा देशमुख ह नवा साल के बधाई अउ शुभकामना देवत संस्कारधानी राजनांदगांव म सबके अभिनंदन करिन।
समारोह के शुरूआत म राज्य गीत ’अरपा पैरी के धार-महानदी हे अपार’ के गायन करे गीस। ऑडिटोरियम म उपस्थित सबो मनखे मन ह खड़े होके राज्यगीत के सम्मान करिन। आभार प्रदर्शन नगर निगम राजनांदगांव के अध्यक्ष श्री हरिनारायण धकेता ह करिस। ये बेरा म छत्तीसगढ़ राज्य अल्प संख्यक आयोग के सदस्य श्री हफीज खान, राजगामी संपदा न्यास के अध्यक्ष श्री विवेक वासनिक संग स्थानीय जनप्रतिनिधि अऊ आम नागरिक घलोक बड़ संख्या म उपस्थित रहिन।
, मुख्यमंत्री श्री भूपेश बघेल 10 जनवरी के छेरछेरा पुन्नी के दिन राजधानी रायपुर के दूधाधारी मंदिर मठपारा म आयोजित ‘छेरछेरा जोहार’ कार्यक्रम म सामिल होहीं। दूधाधारी मंदिर म दान, धर्म अऊ फसल उत्सव के रूप म छेरछेरा तिहार के आयोजन बिहनिया 9 बजे ले होही। मुख्यमंत्री श्री बघेल बिहनिया 10.45 बजे दूधाधारी मंदिर पहुंचहीं अऊ उहां पूजा-अर्चना करके राजेश्री महंत रामसुदंर दास ले छेरछेरा दान लेके प्रदेशवासी मन के खुशहाली के कामना करहीं। मुख्यमंत्री कार्यक्रम म उपस्थित कलाकार मन के संग मंदिर के तीर-तखार के घर मन ले दान लेके प्रदेश म सुपोषण अभियान ल बढ़ावा देहीं।
ये मौका म प्रदेश सरकार के मंत्री, सांसद, विधायक, महापौर अउ आन जनप्रतिनिधि उपस्थित रइहीं। छेरछेरा पुन्नी जोहार कार्यक्रम के आयोजन छत्तीसगढ़ के लोक कला, संस्कृति, परम्परा, रीति-रिवाज, खान-पान, बोली-भाषा, वेश-भूषा अऊ तीज-तिहार के संरक्षण, संवर्धन अऊ विकास बर संस्कृति विभाग अऊ जनसम्पर्क विभाग कोति ले संघरा करे जाही।
राज्य स्तरीय युवा महोत्सव 2020 के आयोजन के सिलसिला म आज राजधानी के साइंस कालेज मैदान म चलत तियारी मन के जायजा अधिकारी मन ह लीन। ये आयोजन म करीबन 7 हजार भाग लेवइया प्रदेश के कई जिला ले आहीं। साइंस कालेज मैदान, पं. रविशंकर विश्वविद्यालय, खेल संचालनालय, पं. दीनदयाल उपाध्याय आडिटोरियम म सांस्कृतिक कार्यक्रम के प्रस्तुति दिए जाही। दस ले जादा जगा म मंच बनाय गए हे। खेल अउ युवा कल्याण सचिव श्री सिद्धार्थ कोमल परदेशी अऊ पर्यटन श्री अंबलगन पी. अउ नोडल अधिकारी मन ह ए सबो जगा के जांच करके अधिकारी मन ल जरूरी हुकुम दीन। ए अधिकारी मन ह युवा मन ल आयोजन स्थल म लाय ले जाय अऊ उंखर सुरक्षा संग कई ठन मुद्दा उपर तियारी के समीक्षा करिन।
खेल अउ युवा कल्याण सचिव श्री परदेशी ह कहिन कि ट्राइबल डान्स फेस्ट के जइसे हमला राज्य स्तरीय युवा महोत्सव ल घलोक सफल बनाना हे। ये आयोजन म करीबन सात हजार लोगन के आगमन होही जऊन 10 जगा म 37 विधा मन म 821 आने-आने कार्यक्रम होही। ये आयोजन प्रदेश भर के युवा भाग लेवत हें ओ मन रायपुर ले बने अनुभव के संग वापस जावयं ये हमर कोसिस होना चाही। ए काम बर हर जिला के नोडल अधिकारी बनाय गए हे जऊन जिला ले अवइया दल मन के रहे, खाए-पिए, परिवहन के व्यवस्था देखहीं अऊ सहायक नोडल उंखर सहायता करहीं। पर्यटन सचिव श्री अंबलगन पी. ह कहिन कि रायपुर शहर के 32 जगा मन म जिला मन ले आवत दल मन के रुके के व्यवस्था करे गए हे। ए जगा मन म छोटे-छोटे जरूरत ल नोडल अऊ सहायक नोडल अधिकारी ल देखना होही। रायपुर आईजी श्री आनंद छाबड़ा ह कहिन कि युवा मन के संग पुलिस के व्यवहार संयमित अऊ संवेदनशील होना चाही ताकि ओ मन पुलिस के बने छबि लेके जावयं। कलेक्टर श्री एस भारतीदासन ह सबो मन ल टीम भावना अऊ समन्वय ले काम करे म जोर दीन। ये बेरा म संयुक्त सचिव शिक्षा विभाग अउ प्रभारी अधिकारी श्री सौरभ कुमार, जिला पंचायत सीईओ श्री गौरव सिंह, सीएसआईडी के जीएम श्री प्रसाद, संचालक खेल अउ युवा कल्याण श्रीमती श्वेता सिन्हा संग भारतीय वन सेवा, राज्य प्रशासनिक सेवा के अधिकारी, सहायक नोडल अधिकारी अऊ खेल अउ युवा कल्याण विभाग के अधिकारीगण उपस्थित रहिन।
मुख्यमंत्री श्री भूपेश बघेल ह कहिन हे कि हमर लक्ष्य गगनचुंबी इमारत अऊ हवाई अड्डा के निर्माण करना नइ हे, भलुक छत्तीसगढ़ म रहइया मनखे मन उपर ध्यान केंद्रित करना हे। श्री बघेल आज चेन्नई म द न्यू इंडियन एक्सप्रेस – थिंक एडु कॉन्क्लेव 2020 के श्रोता मन ल संबोधित करत रहिन। मुख्यमंत्री ह राज्य के वो कार्यक्रम मन के बारे म घलोक बताइन जऊन उंखर एक बछर के सरकार ह राज्य के विकास ल बढ़ावा देहे बर अपनाए हे। श्री बघेल ह कहिन कि हमार राज्य म किसान मन ल धान के पूरा देश म सबले जादा कीमत मिलत हे। जब ले हमर सरकार सत्ता म आए हे, हमन किसान मन के करजा माफी करे हन अऊ ओ मन ल बिजली बिल म छूट घलो दिए हन। उमन कहिन कि सिरिफ एक साले च म ऑटोमोबाइल, जवाहरात अऊ रियल एस्टेट सेक्टर म हमर राज्य के वृद्धि प्रभावशाली रहे हे।
श्री बघेल ह कहिन कि 39 प्रतिशत आबादी अभी तह गरीबी रेखा ले नीचे हे। हमार लइका मन के एक बड़का हिस्सा कुपोषित हे। हमर प्रदेश के कई महिला मन एनेमिक हे। अऊ ये समस्या नक्सलवाद ले घलोक बड़े हे। हर समस्या के हल हे। उमन कहिन कि छत्तीसगढ़ के गरीब अऊ कुपोषित लइका मन ल गर्म पौष्टिक भोजन देहे जात हे। नक्सल प्रभावित बस्तर जिला म हमन 200 अइसन स्कूल फेर खोल दे हन, जऊन पहिली नक्सली मन बंद कर देहे रहिन। नक्सल गतिविधि मन के कारण ये क्षेत्र म शिक्षा के बहुत नुकसान होय रहिस। उमन कहिन कि जगारगुंडा अऊ भेज्जी म स्कूल मन ल 13 साल बाद फेर खोल देहे गीस। स्कूल मन ल घलोक फेर से तियार करे गीस अऊ उहां लइका मन के बेहतर शिक्षा के व्यवस्था करे गीस।
मुख्यमंत्री ह कहिन कि हमार तिर 55,000 सरकारी स्कूल हे जिहां 65 लाख छात्र पढ़त हें। हमन हालेच म पैरा शिक्षक मन अऊ स्वयंसेवी शिक्षक मन के संग काम करेन अऊ ओ मन ल सरकारी तंत्र म सामिल कर लेन। 1.5 लाख ले जादा शिक्षक अब स्थायी शिक्षक बन गए हें। ये साल 15,000 नवा शिक्षक मन के भर्ती करे गए रहिस। उमन कहिन कि 2014 के नेशनल अचीवमेंट सर्वे ह सबो राज्य मन अऊ केंद्र शासित प्रदेश मन के बीच हमार राज्य ल 34 वां स्थान म रखे हे। हमार पास तभो ले, ये साल हमर रैंक म सुधार होय हे अऊ ये 19 वां स्थान म हे। श्री बघेल ह शिक्षा क्षेत्र म उंखर सरकार कोति ले करे गए सुधार मन के बारे म घलोक बात करिन। उमन कहिन कि हमर ध्यान शिक्षा के माध्यम ले विकास म हे। सरकार ह कक्षा शिक्षण शैली मन म घलोक सुधार करे हे। हमन एक अइसन प्रणाली ल अपनाए हन जऊन व्यक्तिगत सीखे उपर ध्यान केंद्रित करथे। ए बेरा म सामुदायिक भागीदारी के गुंजाइश हे। हमन स्कूली छात्र मन बर मोबाइल ऐप घलोक विकसित करे हन।
उमन कहिन कि नक्सलवाद निश्चित रूप ले एक अइसन मुद्दा हे जऊन ल कोनो छत्तीसगढ़ के बात करत अनदेखा नइ कर सकय। हम हिंसा के संग हिंसा ल हल नइ कर सकन। ये एक रणनीति हे जेखर सरकार मन ह कई बछर ले पालन करत हे। तभो ले, हम एखर बजाय सबो हितधारक मन के संग चर्चा अऊ बातचीत कर सके हन, ये आगू के रद्दा हे।
अगुवा न्यू़ज
जशपुर महोत्सव 2019 मुख्यंत्री ह जशपुर ल उघानिकी महाविघालय के सौगात दीन
हरेक मनखे के उन्नति अऊ भलाई सरकार के प्राथमिकता: श्री बघेल
तीन दिवसीय जशपुर महोत्सव के रंगारंग समापन
रायपुर, मुख्यमंत्री श्री भूपेश बघेल ह जशपुर जिला म उद्यानिकी महाविद्यालय खोले के घोषणा करे हें। उमन आज जशपुर जिला के कुनकुरी ब्लॉक मुख्यालय के तीर ग्राम पंचायत सलियाटोली म आयोजित तीन दिवसीय जशपुर महोत्सव के समापन कार्यक्रम ल संबोधित करत रहिन। उमन कहिन कि प्रदेश सरकार के प्राथमिकता राज्य के हरेक मनखे के उन्नति अऊ भलाई हे। उमन जशपुर महोत्सव के सफल आयोजन बर सबो मनखे मन ल बधाई अऊ शुभकामना देवत कहिन कि जशपुर जिला प्राकृतिक सौन्दर्य ले परिपूर्ण हे, इहां के मनखे मेहनतकश हे। इहां के मनखे मन के तरक्की बर सरकार हर संभव प्रयास करही। ये बेरा म मुख्यमंत्री ह विधायक श्री यू.डी.मिंज कोति ले जशपुर म पर्यटन ल लेके लिखे गए पुस्तक जशपुर टूरिज्म के विमोचन घलोक करिन।
मुख्यमंत्री श्री बघेल ह आगू कहिन कि जशपुर जिला म कटहल, स्ट्रॉबेरी, काजू, लीची, नाशपत्ती अऊ चाय के खेती होवत हे। एला बढ़ावा देहे के जरूरत हे। मुख्यमंत्री ह जशपुर जिला म उद्यानिकी फसल मन के खेती के अपार संभावना ल देखत जिला म उद्यानिकी महाविद्यालय खोले के ऐलान करिन। उमन जिला म किसान मन ल उंखर उपज के वाजिब मूल्य देवाए बर फूड प्रोसेसिंग प्लांट लगाए के दिशा म घलोक काम करे के बात कहिन। श्री बघेल ह जशपुर जिला म कृषि रोजगार, उद्यानिकी, एडवेंचर स्पोर्टस, ईको टूरिज्म ल बढ़ावा देहे बर कुनकुरी विधायक श्री यू.डी.मिंज के उदीम के सराहना करत कहिन कि ये दिशा म काम करे के जरूरत हे ताकि इहां के विकास ल एक नवा दिशा अऊ युवा मन ल रोजगार मिल सकय।
मुख्यमंत्री श्री बघेल ह ये मौका म कहिन कि किसान मन के धान 2500 रुपए क्विंटल म बिसाए के वायदा हर हाल म पूरा करे जाही। चाहे कतका अड़चने आवय, हम एखर से पीछू नइ हटन। उमन किसान मन ले कहिन कि आप मन के उपज के पैसा आप मन ल मिलना चाही। आप मन सब अपन ऋण पुस्तिका कोनो बिचौलिया अऊ व्यापारी ल झन देवव। जशपुर जिला म सिंचाई क्षमता ल बढ़ाए बर उमन शिखरपुर जलाशय अऊ ढोढ़ापानी जलाशय, के काम ल घलोक आगू बढ़ाए के बात कहिन।
कार्यक्रम ल कृषि मंत्री श्री रविन्द्र चौबे ह घलोक संबोधित करत कहिन कि जशपुर महोत्सव ह इहां के विकास के संभावना के दुवार खोल देहे हे। जशपुर जिला घलोक आन जिला मन के संग तरक्की के रद्दा म सरपट चलही। उमन कहिन कि हमर सरकार गांव वाले मन अऊ किसान मन ल आत्मनिर्भर बनाए के दिशा म काम करत हे। 2500 रुपए क्विंटल म धान खरीदी अऊ किसान मन के ऋण माफी के उल्लेख करत श्री चौबे ह कहिन कि गरीब, गांव वाले मन अऊ किसान मन ल मदद करे के हौसला, हमार मुख्यमंत्री श्री भूपेश बघेल म हे। उमन जशपुर जिला के प्राकृतिक सौन्दर्य ल देखत इहां टूरिज्म ल बढ़ावा देहे के बात कहिन। कार्यक्रम ल विधायक श्री यू.डी.मिंज, रामपुकार सिंह, विनय भगत, बृहस्पति सिंह ह घलोक संबोधित करत जशपुर जिला के विकास बर मुख्यमंत्री ले सहयोग के आग्रह करिन। श्री सरजियस मिंज ह घलोक कार्यक्रम ल संबोधित करिन।
एखर से पहिली मुख्यमंत्री श्री भूपेश बघेल, कृषि मंत्री श्री रविन्द्र चौबे ह जशपुर महोत्सव म शासन के कई ठन विभाग कोति ले शासकीय योजना, कार्यक्रम अऊ उपलब्धि मन उपर आधारित प्रदर्शनी के अवलोकन घलोक करिन। ये बेरा म जशपुर नगरपालिका अध्यक्ष श्री हीरू राम निकुंज, माध्यमिक शिक्षा मंण्डल के सदस्य श्री पवन अग्रवाल संग आन जनप्रतिनिधि उपस्थित रहिन।
मुख्यमंत्री भूपेश बघेल होटल बेबीलोन केपिटल के करिन शुभारंभ
मुख्यमंत्री भूपेश बघेल आज राजधानी के वी.आई.पी.चैक स्थित होटल बेबीलोन केपिटल के शुभारंभ समारोह म शामिल होइन। मुख्मंत्री ह होटल के संचालक ला ए मौका म बधाई अऊ शुभकामना दीन। कार्यक्रम म स्वास्थ्य मंत्री श्री टी.एस.सिंहदेव , कूषि मंत्री श्री रविन्द्र चैबे तको शामिल रहिन।
नक्सल प्रभावित जगह ले अनूसूचित जनजाति वर्ग के विरूद्ध प्रकरण मन के वापसी शुरू होईस
मुख्यमंत्री श्री भूपेश बघेल ह राज के नक्सल प्रभावित जगह विषेशकर बस्तर अंचल के अनूसूचित जनजाति वर्ग के रहईया अऊ गांव वालां मन के उत्पीड़न बर अबड़ चिंता करतर उन्खर खिलाफ पुलिस कोती ले दर्ज प्रकरण मन के समीक्षा करे के निर्णय ले गे रहिस। अब इन प्रकरण मन के वापसी ष्षुरू हो गे हे।
राज सरकार कोती ल मुख्यमंत्री के मन के अनुसार 8 मार्च 2019 के माननीय उच्चतम के न्यायमूर्ती श्री ए.के.पटनायक के अगुवाई म सात सदस्य समीक्षा समिती का गठन करे गे हे। समिती के अनुषंसा ल छत्तीसगढ़ ष्षासन विधि अऊ विधायी कार्य विभाग कोता ले नक्सल प्रभावित क्षेत्र म अनुसूचित जनजाति वर्ग के रहय्या मन के विरूध दर्ज प्रकरण के समीक्षाके बाद अभियोजन वापस लिए जाऐ के निर्णय लिए जाही । विधी विभाग कोती ले ये संबध म आठ जिला के जिला अधिकारि मन दण्ड प्रक्रिया संहिता के धारा 321 के प्रावधान ले प्रकरण मन ला वापस लिये जाये के तत्काल कार्रवाही करे बर चिट्टी भेज दे गे हे।
न्यायमूर्ति श्री पटनायक के अध्यक्षता म गठित समिति के पहिली बईठक ये साल के 24 अप्रैल अऊ दुसरय्या बईठक 30 अऊ 31 अक्टूबर म लिए गए निर्णय के अनुसार छत्तीसगढ़ आबकारी अधिनियम ले 313 प्रकरण के वापसी के अनुषंसा करते हुए प्रकरण विधि विभाग भेजे गे रेहिस । समिती डहार ले भारतीय दण्ड विधान के आने 312 प्रकरण मन ला पुलिस महानिदेषक कोती ले गठित एक समिती ल परीक्षण बर भेजे गे रहिस है।,जेन धारा 265एं, 265बी अऊ 321 सी.आर.पी.सी. के प्रावधान ले अपन रिपोर्ट पटनायक समिति ला प्रस्तुत करही । एकरबर पुलिस महानिदेषक श्री डी.एम.अवस्थी कोति ले समिति के गठन करे जा चुके है।
hin_Deva bho_Deva hne_Deva hin_Deva hin_Deva hin_Deva hne_Deva awa_Deva hne_Deva hne_Deva hin_Deva bho_Deva bho_Deva hne_Deva hne_Deva hne_Deva hne_Deva hne_Deva hne_Deva npi_Deva bho_Deva hin_Deva mai_Deva hne_Deva hne_Deva hne_Deva hne_Deva awa_Deva hin_Deva hin_Deva hin_Deva hne_Deva hin_Deva hin_Deva